40.

Vykonávali opatrenia politiky vzdelávania a v prípade potreby uskutočňovali reformy systémov vzdelávania a odbornej prípravy so zohľadnením celého spektra vzdelávania a odbornej prípravy a v rámci celoinštitucionálneho prístupu s cieľom posilniť rovnosť príležitostí a inklúziu a podporiť úspech vo vzdelávaní na všetkých úrovniach a typoch vzdelávania a odbornej prípravy, a to najmä prostredníctvom: a) zohľadňovania čoraz väčšej rozmanitosti učiacich sa a zlepšovania prístupu ku kvalitnému a inkluzívnemu vzdelávaniu a odbornej príprave zo strany všetkých učiacich sa vrátane učiacich sa zo znevýhodnených a zraniteľných skupín, ako sú učiaci sa, ktorým hrozí chudoba a sociálne vylúčenie, a učiaci sa so špeciálnymi vzdelávacími potrebami, osoby so zdravotným postihnutím, osoby s nižšou kvalifikáciou/nižšou úrovňou zručností, osoby s migrantským pôvodom, osoby patriace k menšinám a učiaci sa s príležitosťami obmedzenými z dôvodu geografickej polohy, rodovej príslušnosti a/alebo sociálno-ekonomicky znevýhodnenej situácie; b) podpory komplexných stratégií úspech vo vzdelávaní na vnútroštátnej a regionálnej úrovni založených na intenzívnej medziodvetvovej spolupráci na všetkých úrovniach s cieľom podporiť úspešné dokončenie vyššieho sekundárneho (alebo rovnocenného) vzdelávania a odbornej prípravy a znížiť počet prípadov predčasného ukončenia vzdelávania a odbornej prípravy a nízkej výkonnosti, a to aj podporou celoinštitucionálneho prístupu a multidisciplinárnej spolupráce v školách a ich okolí, s celkovou inkluzívnou víziou vzdelávania a odbornej prípravy zameranou na učiaceho sa, podporou včasného odhaľovania znakov rezignácie, posilnením individualizovaného poradenstva a rámcov podpory pre ohrozených učiaciach sa a podporou angažovania rodičov, vychovávateľov, rodín a spoločenstiev; c) práce na zabezpečovaní toho, aby všetci učiaci sa dosiahli základnú úroveň spôsobilosti v základných zručnostiach vrátane digitálnych zručností s osobitným zameraním na skupiny, ktorým hrozí podvýkonnosť a predčasné ukončenie vzdelávania a odbornej prípravy, vrátane určenia účinných politických reforiem na podporu lepších výsledkov v základných zručnostiach, najmä pokiaľ ide o učebný plán a/alebo hodnotenie a celoživotné poradenstvo, ako aj schopnosti inštitúcií a pracovníkov správať sa inovačne a rozvíjať vzdelávacie prístupy a prostredia zamerané na študentov; d) práce na zabezpečovaní toho, aby všetci učiaci sa, vrátane mimoriadne talentovaných učiacich sa, boli primerane podporovaní a intelektuálne podnecovaní, a to na základe ich schopností a spôsobilostí, a zároveň aby sa chránila ich fyzická, emocionálna a psychická pohoda; e) udržiavania inštitúcií vzdelávania a odbornej prípravy ako bezpečného prostredia bez násilia, rasizmu, šikanovania, kybernetického šikanovania, sexuálneho obťažovania, sexizmu, škodlivého slovného prejavu, dezinformácií, nepodložených tvrdení a všetkých foriem diskriminácie; f) stimulovania bezpečného, ústretového a podporného vzdelávacieho prostredia, a to aj online, v ktorom môžu všetci učiaci sa rásť a rozvíjať sa ako jednotlivci a členovia spoločenstva a cítiť sa rešpektovaní, oceňovaní a uznávaní, pokiaľ ide o ich nadanie a potreby, a zároveň stanovovania primerane vysokých očakávaní pre všetkých učiacich sa a starostlivosti o ich individuálnu pohodu; g) zabezpečenia toho, aby interné a externé postupy zabezpečovania kvality v inštitúciách vzdelávania a odbornej prípravy zohľadňovali otázky rovnosti prístupu, inklúzie a úspechu vo vzdelávaní pre všetkých učiacich sa; h) zohľadňovania vykonávania účinných politík celoživotného poradenstva, poskytovania profesijného poradenstva a príležitostí na rozvoj kariérnych zručností na všetkých úrovniach a typoch vzdelávania a odbornej prípravy vrátane podpory celoživotných kariérnych zmien občanov v závislosti od vnútroštátnych a regionálnych podmienok; i) podpory viacjazyčnosti v inštitúciách vzdelávania a odbornej prípravy oceňovaním a mobilizáciou jazykového zázemia učiacich sa, čím sa posilní ovládanie jazyka školského vzdelávania a zároveň sa podporí nadobúdanie ďalších jazykových kompetencií; j) zabezpečenia dostupnosti vzdelávacích príležitostí a inkluzívneho prostredia a poskytovania individualizovaných podporných opatrení vo vzdelávacom prostredí, ktorými sa maximalizuje akademický a sociálny rozvoj osôb so zdravotným postihnutím s cieľom uľahčiť ich vzdelávanie (7); k) práce na predchádzaní psychickým ťažkostí medzi učiacimi sa a podpory učiacich sa s psychickými ťažkosťami, a to v prípade potreby aj prostredníctvom prístupu k odbornej podpore.